Mazda MX-5 sai 35 aastaseks
Mazda MX-5 toodi esimest korda avalikkuse ette Chicago autonäitusel 9. veebruaril 1989. Käesoleval aastal on oodata märkimisväärseid mudeliuuendusi.
Auto ehitati klassikalise tagaveolise sportautona, mille optimaalse pikisuunalise kaalujaotuse tagas eesasetseva mootori paigutus. Kompaktne ja kerge Jaapani rodster taastas toona peaaegu väljasurnud autode segmendi, mille avatav katus pakus palju sõidurõõmu. Mazda insenerid järgisid traditsioonilist Jaapani Jinba-Ittai filosoofiat, mille kohaselt vaadeldakse hobust ja ratsanikku kui ühtset üksust. Mazda MX-5 juhil on rodsteriga tihe side, auto pakub tasakaalu, paindlikkust ja kergust.
Praegune Mazda MX-5 on turul 2016. aastast ning Mazda selle kogutoodang Hiroshimas asuvas Ujina tehases jõudis äsja 1 256 745 ühikuni. 533 301 tükki, (üle 40%) MX-5 kogutoodangust on Mazda Miata nime all müüdud Põhja-Ameerikas, järgneb Euroopa, kuhu on müüdud 391 503 Mazda MX-5. Jaapani koduturule jäi 225 510 sportautot mudelinimega Mazda Roadster (esmalt tuntud ka kui Eunos Roadster).
35. sünnipäevaks uuendati Mazda MX-5 esi- ja tagatuled ning auto sai uue infotainment ühenduvuse tagamiseks. Uus Track Mode suurendab juhi kaasatustunnet ja töötab koos tarkvarapõhise kinemaatilise asendikontrollisüsteemiga (KPC), mis tagab kurvides täiendava sõidustabiilsuse. Kinemaatiline asendikontroll pidurdab sisemist tagaratast, kui sõiduk tunnetab kurvis suuri G-jõude. See aitab kurvis sõiduki sisemist tagumist nurka allapoole tõmmata, hoides ära kere ümberminekut. Asümmeetriline piiratud libisemisega diferentsiaal on nüüd 135 kW/184 hj, kaheliitrise Skyactiv-G 2024. aasta Mazda MX-5 standardvarustuses (WLTP kütusekulu 6,8 l/100 km, WLTP CO₂ emissioon: 153 g/km). Mootorivalikusse kuulub ka 97 kW/132 hj, 1,5-liitrine Skyactiv-G, mille WLTP kütusekulu on 6,3 l/100 km ja WLTP CO₂ emissioon 142 g/km.